José González

José Gabriel González (sündinud 1978) on Argentina juurtega Rootsi indie-folk'i laulukirjutaja, kitarrist ja laulja.

Biograafia 
Göteborgi äärelinnast pärit González hakkas tegelema muusikaga 14-aastaselt. Peres oli klassikaline kitarr, mida keegi ei mänginud, juba aastaid olnud, kui Jośe asus omal käel biitlite lugude akorde õppima.

Ta asus mängima basskitarri oma sõprade bändis, mis oli inspireeritud Black Flagi ja Mistfitsi muusikast. Samal ajal hakkas ta kirjutama oma meloodiaid, millest kasvasid välja mitmed tema 2003. aastal ilmunud esikplaadi lood. 

2003. aastal ilmunud "Veneer" saavutas peatselt suure edu üle terve Rootsi ning ka Suurbritannias. González, kes õppis Göteborgi ülikooli doktorantuuris biokeemiat, jättis õpingud pooleli, et pühenduda täiel määral muusikale.

2007. aastal ilmus José Gonzáleze teine täispikk album pealkirjaga "In Our Nature".

Stiil 
Olgugi et González on nüüdisajal seotud plaadifirmaga Imperial, on temale omane indie-stiilis salvestusprotsess, mis tagab talle sõltumatu kontrolli lõpptulemuse üle. Mõlemad oma albumid on ta salvestanud kodustes oludes, akustilise kitarri ja üksikute käsimikrofonidega.

González on inspireeritud ladinaameerika muusikast ning see on tuntav ka tema kitarrimängus. Tema lemmikartist on Kuuba folkmuusik Silvio Rodríguez. Esimeseks kontserdielamuseks oli 12-aastaselt The Wailersi kuulamine.

Gonzáleze muusikat võrreldakse tihti Nick Drake'i omaga. Muusikale on omane tehniline kitarrimäng, millesse on põimitud keerulised sõrmitsemismustrid ja rütmid ning malbe meloodiline vokaal. González kasutab harva hispaania häälestust, vaid eelistab pigem muid häälestusi.

Gonzáleze laulusõnad on tihti ühiskonnakriitilised ja poliitilise alltekstiga. Plaadi “In Our Nature” tekstid on mõjutatud Richard Dawkinsi raamatust “The God Delusion” ja Peter Singeri raamatust “Practical Ethics”, mida González luges viimase albumi lindistamisprotsessi vältel.

Kaverid 
Jose González on laialdaselt tuntud omanäoliste kaverite pärast, mis on tihti rohkem kõlapinda saavutanud kui tema enda lood. Kaverite hulgas on Massive Attacki "Teardrop", Kylie Minogue'i "Hand on Your Heart", Joy Divisioni "Love Will Tear Us Apart" ning The Knife'i "Heartbeats".

Teised projektid 
José González mängib kitarri ja laulab kolmeliikmelises indie-bändis Junip. 2005. aastal andsid nad välja oma esimese EP, esimene album on planeeritud aastasse 2010.

2006. aastal salvestas González Suurbritannia downtempo duo Zero 7 albumi "The Garden" jaoks taustavokaali lugudele “Futures”, “Left Behind”, “Today” ja “Crosses”.

2009. aastal osales José González Red Hot Organisationi, HIV ja AIDSi ennetustööga tegeleva organisatsiooni jaoks raha koguva albumi "Dark Was the Night" salvestusel.

Diskograafia

Albumid
Veneer (2003)
In Our Nature (2007)
 Vestiges & Claws (2015)
 Local Valley (2021)

EP-d
Crosses EP (juuni 2003)
José González & Jens Lekman Split Tour Single (detsember 2003)
Remain EP (jaanuar 2004)
Stay in the Shade EP (juuni 2004)
Australian Tour EP (november 2005)
B-Sides Collected EP (november 2006)
3 EP Collection (september 2007)
José González & Promise and the Monster Split Tour Single (detsember 2007)

Singlid
Heartbeats (The Knife cover) (jaanuar 2006)
Crosses (aprill 2006)
Hand on Your Heart (juuli 2006)
Down the Line (september 2007)
Killing for Love (september 2007)
Teardrop (Massive Attack cover) (november 2007)
Down the Line (veebruar 2008)
Killing for Love (jaanuar 2008)
Cycling Trivialities (märts 2009)

Välislingid 
José Gonzáleze ametlik koduleht (inglise keeles)
José González “Heartbeats (The Knife cover)” (Youtube) 
José González “Fold” (Youtube)

Rootsi muusikud
Sündinud 1978